
Notat fra møde med støtte ansøgere 3. april 2024

Tilstede: CC, Anders, Sofia, Simon, Kristian, Sara. Afbud fra Freia. Samt fra bestyrelsen: Michelle, Lisbeth, Martin og Kurt. 

Formålet er at drøfte, hvordan ansøgerne ønsker den bevilgede støtte udbetalt. 

I år, hvor der også er et VM i Kina i spil, har bestyrelsen ønsket at drøfte udbetalingsmåden med ansøgerne, idet praksis har været lidt forskellig fra år til år, og idet bestyrelsen har behov for at præcisere ansøgernes ansvar.

Aftaler:

Der udbetales i 2024 to pujler. 

· Første pujle efter ECA i juli. Beløb ca. 1.000,- kroner (kan ændre sig jf. nedenfor)

· Anden pulje efter VM i oktober. Beløbet er ca 2.500,- kroner (kan ændre sig jf. nedenfor)

· Begge beløb er afhængig af det endelige antal ansøgere

· Ansøgere forpligter sig til at sende en mail til bestyrelsen (for hver pulje) om

· Hvem der er udtaget og hvem der har deltaget

Udgangpunktet for at komme i betragtning til støtte er beskrevet på klubbens hjemmeside

· Ansøgeren skal inden 1. marts aflevere en plan over sæsonens mål og forberedelse, samt forventede deltagelse i træningslejre/landsholdssamlinger og stævner indenlandske og udenlandske.

· Ansøger er forpligtet til at sørge for at resultater bliver formidlet til lokalpressen, samt sørge for at relevante udtagelser og resultater bliver lagt op på klubbens hjemmeside

· Der udbetales puljer, som besluttes af bestyrelsen. Der kan udbetales flere puljer. 

Puljernes størrelse er afhængig af det vedtagne budget og antal ansøgere. I 2024 er der ca. 20.000,- kroner til udbetaling. Der er modtaget 7 ansøgninger, som alle er godkendt af bestyrelsen. 

I år, hvor der også er et VM i Kina i spil, har bestyrelsen ønsket at drøfte udbetalingsmåden med ansøgerne, idet praksis har været lidt forskellig fra år til år, og idet bestyrelsen har behov for at præcisere ansøgernes ansvar.

Drøftelsen var inde omkring:

Trække beløbet fra i landsholdsregningen. 

Ønske om forskelligt tilskud afhængigt af hvilke stævner man deltager i. 

Bestyrelsen har behov for at få en tilbagemelding om hvem der er udtaget, og hvem der har deltaget (det kan være man er nødt til at melde afbud på grund af sygdom og dermed ikke har haft en udgift). 

Forskelligt tilskudsstørrelse afhængig af behov for støtte. Ender med at beslutte samme tilskudsstørrelse, hvis opfylde kriterierne på udbetalingstidspunktet. 

At vi i princippet kender ansøger feltet, der kan dog være en enkelt, der bliver udtaget til landsholdstruppen efter 1. marts, selv om vedkommende ikke havde forventet det, og derfor ikke har indsendt plan. Ansøgerfeltet kan derfor ændres sig og dermed også det beløb den enkelte kan forvente af få udbetalt. 

Spillerne har i år prioriteret deltagelse i ECA (juli) og VM i Kina (oktober), for at begrænse udgifterne til deltagelse i stævner. 

Sponsorteam

Ud over støtte fra klubben, har deltagerne også mulighed for at få støtte fra sponsorteamet. Det er ikke et tema til dette møde, men vi vendte alligevel mulighederne og prioriteringerne, idet enkelte er afhængige af at kende deres økonomi inden endelig stillingtagen til deltagelse i VM. Fx er kvindelandsholdet afhængig af tilbagemelding fra Sofia, for at deltage i VM. 

Sponsorteamet har et lidt større beløb til fordeling mellem – støtte til enkeltmedlemmer, støtte til udstyr og støtte til afholdelse af DT. De vil godt prioritere støtten til enkeltmedlemmer, i forhold til at udgifterne i år er større end normalt, men det vil så betyde, at deres støtte til afholdelse af DT vil være mindre end de tidligere år. 

Enkelte giver udtryk for, at de i år får store udgifter til kajakker, idet den de har dels er slidt, dels at de har behov for en ekstra, idet kajakkerne skal pakkes til Kina i august og kommer tilbage i december 

En spørger ind til om det er klubben eller sponsorteamet der plejer at betale landsholds-tøjpakken. Det er sponsorteamet. (Beløbet skal i givet fald tages ud af den samlede pulje til støtte).

Der er ønsker om, at man ikke stopper støtten til DT, idet den kvalitet der har været ved stævnet netop, er det der har kendetegnet Neptun og som gør at det er interessant af stå for afholdelse af DT4. 

Der er størst interesse i, at Sponsorteamet prioriterer støtte til VM deltagerne. Der afsættes fortsat et beløb til afholdelse af DT4. 

Hvis polospillerne fortsat ønsker et stævne i top, så kræver det, at de hurtigst muligt går i gang med forberedelserne, så standarden kan være i top, samtidig med at udgifterne holdes nede:

· Telte – Klubbens telte er gennemgået og kan bruges, der skal forberedes skillevægge og en plan for omklædning samt overvejelser om der mangler yderligere telte.

· Madbod – overvejelser om man kan få en af street-boderne til at stille en bod op, uden beregning

· El, som de andre år har været en stor udgift – her bør der i god tid være en kontakt til den virksomhed der har is-bod, så vi kan trække billigere strøm ud. 

· En ønsker lækre tribuner, pris og pladsforhold skal undersøges, det er måske ikke i år vi skal prioritere dette. 

Referent Kurt Næsby
Kajakklubben Neptun   Kastrup Strandpark 4   2770 Kastrup   Tlf. 32 50 80 52    Konto nr. 9570 12981074

